Lastetoetuste nimekirjas võiks figureerida pigem sujuvam vanemahüvitise lõpp - praegu lõigatakse  nagu noaga, kuid võiks ju lõpukuud "määrida" mõnevõrra pikema perioodi peale. Näiteks maksta 2 viimase kuu asemel 3-4 kuud järjest vähenevat hüvitist, samal ajal lubades emal esimesel võimalusel täis kohaga tööle naasta, ilma selle eest raha vähendamata. Praegu ei tohi ema minna enne tööle, kui vahemahüvitise maksmine lõpeb, siis aga on vaja ju KOHE raha. Lapse lasteaeda saamine, seal harjutamine, sealt saadud haigused jne aga vähendavad töövõimet ja seega ka sissetulekuid, mis tähendab, et vahemahüvitise  lõppedes tabab noort peret järsk rahaline löök.